cyanic-selkie/wikianc huggingface dataset:
কনস্টানিয়া বন্দর
টার্মিনাল
দুটি বিশেষায়িত টার্মিনাল রয়েছে, যার ১৩ টি বার্থের দ্বারা লৌহ আকরিক, বক্সাইট, কয়লা ও কোক পরিচালনা করা হয়; [১ 17] একসাথে ৪৭,০০,০০০ টন (৪৬,০০,০০০ দীর্ঘ টন; ৫২,০০,০০০ সংক্ষিপ্ত টন) পণ্যসম্ভার গুদামজাত করা ব্যবস্থা এবং বার্ষিক প্রায় ২০,০০,০০০ টন (২০,০০,০০০ দীর্ঘ টন; ৩,০০,০০,০০০ সংক্ষিপ্ত টন) পণ্যসম্ভার পরিবহনের সক্ষমতা রয়েছে। টার্মিনালে ৩৬,০০০ টন (৩৫,০০০ দীর্ঘ টন; ৪০,০০০ সংক্ষিপ্ত টন) ফসফরাস, ৩০,০০০ টন (৩০,০০০ দীর্ঘ টন; ৩৩,০০০ সংক্ষিপ্ত টন) ইউরিয়া এবং ৪৮,০০০ টন (৪৭,০০০ দীর্ঘ টন; ৫৩,০০০ সংক্ষিপ্ত টন) রাসায়নিক পণ্যসম্ভার গুদামজাত করার সুবিধা সহ ১০ টি বার্থ রয়েছে। এগুলির বার্ষিক ৪২,০০,০০০ টন (৪১,০০,০০০ দীর্ঘ টন; ৪৬,০০,০০০ সংক্ষিপ্ত টন) পণ্যসম্ভার পরিবহনের সক্ষমতা রয়েছে। [18] কনস্টানিয়া উত্তর ও কনস্টানিয়া দক্ষিণে খাদ্যশস্য পরিবহনের জন্য দুটি টার্মিনাল রয়েছে এবং এদের বার্ষিক মোট ৫০,০০,০০০ টন (৪৯,০০,০০০ দীর্ঘ টন; ৫৫,০০,০০০ সংক্ষিপ্ত টন) পণ্যসম্ভার পরিবহনের সক্ষমতা রয়েছে।[ কনস্টানিয়া উত্তর টার্মিনালের পাঁচটি বার্থ রয়েছে, যেগুলি বার্ষিক ১০,৮০,০০০ টন (১০,৬০,০০০ দীর্ঘ টন; ১১,৯০,০০০ সংক্ষিপ্ত টন) পণ্যসম্ভার গুদামজাত করা এবং বার্ষিক ২৫,০০,০০০ টন (২,৫০০,০০০ দীর্ঘ টন; ২৮,০০,০০০ সংক্ষিপ্ত টন) পণ্যসম্ভার পরিবহনের সক্ষমতাযুক্ত। কনস্টানিয়া দক্ষিণ টার্মিনালের বার্ষিক ১০,০০,০০০ টন (৯,৮০,০০০ দীর্ঘ টন; ১১,০০,০০০ সংক্ষিপ্ত টন) পণ্যসম্ভার গুদামজাত করার সক্ষমতা এবং বার্ষিক ২.৫ মিলিয়ন টন পণ্যসম্ভার পরিবহনের সক্ষমতাযুক্ত একটি বার্থ রয়েছে। রেফ্রিজারেটেড পণ্যের জন্য টার্মিনালে বার্ষিক ১৭,০০০ টন (১৭,০০০ দীর্ঘ টন; ১৯,০০০ সংক্ষিপ্ত টন) টন পণ্যসম্ভার গুদামজাত করার সক্ষমতাযুক্ত একটি বার্থ রয়েছে। টার্মিনালে জৈব তেল পরিবহনর জন্য একটি বার্থ রয়েছে, যেটি ২৫,০০০ টন (২৫,০০০ দীর্ঘ টন; ২৮,০০০ সংক্ষিপ্ত টন) ধারণক্ষমতাযুক্ত সাতটি মজুত ট্যাঙ্কে জৈব তেল সংরক্ষণ করতে সক্ষম এবং গুড় সরাসরি জাহাজ, রেল গাড়ি বা ট্যাঙ্কারে বোঝাই করা হয়। [২০]
শ্রীরঙ্গম গোপলারত্নম
শ্রীরঙ্গম গোপলারত্নম (১৯৩৯ - ১৬ মার্চ ১৯৯৩) ছিলেন একজন ভারতীয় শাস্ত্রীয় এবং চলচ্চিত্রের নেপথ্য গায়িকা।  তিনি কুচিপুড়ি,যক্ষগণ, জাওয়ালি এবং ইয়েঙ্কি পাটালুর বর্ণনাক্ষেত্রে বিশেষ পাণ্ডিত্যের অধিকারী।
প্রাথমিক জীবন
তিনি বিজয়নগরম জেলার পুষ্পগিরিতে বরদাচারি ও সুভদ্রম্ম দম্পতির ঘরে জন্মগ্রহণ করেছিলেন। তিনি কবিরায়নেরি জোগা রাও এবং ড. শ্রীপদ পিনাকপানির অধীনে সংগীতের প্রশিক্ষণ গ্রহণ করেছিলেন। তিনি ১৯৫৬ সালে সংগীতে একটি ডিপ্লোমা অর্জন করেছিলেন।
কর্মজীবন
শ্রীরঙ্গমের গাওয়া সুব্বশত্রি' চলচ্চিত্রের (১৯৬৬) বিখ্যাত কন্নড় গান কৃষ্ণনা কোলালিনা কারে ৫ দশক পরেও পুরো কর্ণাটকে এখনও জনপ্রিয়।
মার্ক টোয়েইন
খন্দকার সাকিব আল হাসান (জন্ম: ২৪ মার্চ ১৯৮৭) একজন বাংলাদেশী ক্রিকেটার এবং টেস্ট ও টি-টোয়েন্টিতে বাংলাদেশ জাতীয় ক্রিকেট দলের বর্তমান অধিনায়ক। তিনি বামহাতি মিডল অর্ডার ব্যাটসম্যান এবং বামহাতি অর্থোডক্স স্পিনার। বাংলাদেশের হয়ে খেলা সর্বশ্রেষ্ঠ ক্রিকেটার হিসেবে বিবেচিত সাকিবকে বিশ্বের অন্যতম সেরা অল-রাউন্ডার বলে গণ্য করা হয়। ১০ বছর ধরে শীর্ষ অল-রাউন্ডার এর রেকর্ডের অধিকারী সাকিব এখনো একদিনের আন্তর্জাতিক ও টেস্ট ফরম্যাটে সর্বোচ্চ র‍্যাংকিং ধরে রেখেছেন। তিনি ইএসপিএন দ্বারা বিশ্বের ৯০তম বিখ্যাত ক্রীড়াবিদ হিসেবে স্থান পেয়েছেন। ২০২২ সাল পর্যন্ত, তিনি টি২০ বিশ্বকাপে সবচেয়ে বেশি উইকেট নিয়েছেন।
সাকিব আল হাসান বিশ্বসেরা ক্রিকেট অলরাউন্ডারের মধ্যে একজন, যিনি একই সাথে দীর্ঘদিন তিন ফরমেটের (টেস্ট, ওয়ান-ডে, টি-২০) ক্রিকেটের শ্রেষ্ঠ, নাম্বার ওয়ান অলরাউন্ডার হিসাবে ছিলেন। ক্রিকেট ইতিহাসে এমন রেকর্ড শুধুমাত্র সাকিবের।
প্রারম্ভিক জীবন ও যুব ক্রিকেট
সাকিব আল হাসান ১৯৮৭ সালের ২৩শে মার্চ মাগুরায় জন্মগ্রহণ করেন। তার পিতা মাশরুর রেজা বাংলাদেশ কৃষি ব্যাংকের কর্মকর্তা এবং মাতা শিরিন শারমিন একজন গৃহিণী। তরুণ বয়সেই সাকিব খেলাপাগল ছিলেন। তার বাবা খুলনা বিভাগের হয়ে এবং এক কাজিন বাংলাদেশ জাতীয় দলের হয়ে ফুটবল খেলতেন। দৈনিক প্রথম আলোর ক্রীড়া সম্পাদক উৎপল শুভ্র'র বর্ণনা অনুসারে, "সাকিবের ক্রিকেট দক্ষতা ছিল অসাধারণ এবং গ্রাম-গ্রামান্তরে তাকে খেলার জন্য ভাড়া করে নিয়ে যাওয়া হত।" এরকমই এক ম্যাচে সাকিব এক আম্পায়ারকে অভিভূত করেছিলেন যিনি পরবর্তীতে সাকিবকে ইসলামপুর পাড়া ক্লাব (মাগুরা ক্রিকেট লীগের একটি দল) এর সাথে অনুশীলন করার সুযোগ করে দেন। সাকিব তার স্বভাবসুলভ আক্রমণাত্মক ব্যাটিং ও দ্রুতগতির বোলিং অব্যাহত রাখেন, সেই সাথে প্রথমবারের মত স্পিন বোলিং নিয়ে পরীক্ষা-নিরীক্ষা করেন ও সফল হন। ফলস্বরূপ, ইসলামপুর দলে খেলার সুযোগ পান এবং প্রথম বলেই উইকেট তুলে নেন। সত্যিকারের ক্রিকেট বল দিয়ে এটাই ছিল তার প্রথম করা বল, এর আগ পর্যন্ত তিনি টেপড টেনিস বল দিয়েই খেলতেন। তিনি বাংলাদেশ ক্রীড়া শিক্ষা প্রতিষ্ঠানে (বিকেএসপি) ছয়মাস প্রশিক্ষণ নেন এবং ২০০৪ সালে ১৭ বছর বয়সে জাতীয় লীগে খেলার জন্য খুলনা দলে নাম জমা দেন।
মাত্র পনের বছর বয়সেই সাকিব অনূর্ধ্ব​-১৯ দলে খেলার সুযোগ পান। ২০০৫ সালে অনূর্ধ্ব​-১৯ ত্রি-দেশীয় টুর্নামেন্টের ফাইনালে (অপর দুটি দেশ ছিল ইংল্যান্ড ও শ্রীলঙ্কা) মাত্র ৮৬ বলে সেঞ্চুরি করে ও তিনটি উইকেট নিয়ে দলকে জেতাতে সহায়তা করেন তিনি। ২০০৫ থেকে ২০০৬ সালের মধ্যে সাকিব অনূর্ধ্ব-১৯ দলের হয়ে ১৮টি একদিনের আন্তর্জাতিক ম্যাচ খেলেন। ৩৫.১৮ গড়ে তিনি মোট ৫৬৩ রান সংগ্রহ করেন এবং ২০.১৮ গড়ে নেন মোট ২২টি উইকেট।
অভিষেকের বছরগুলো
২০০৬ সালের জিম্বাবুয়ে সফরে সাকিব প্রথমবারের মত বাংলাদেশ জাতীয় দলে খেলার সুযোগ পান। একই ট্যুরে ওয়ানডে অভিষেক হয় ফরহাদ রেজা ও মুশফিকুর রহিমের। সাকিব ও রেজাকে তখন "দেশের সবচেয়ে সম্ভাবনাময় তরুণ প্রতিভা" হিসেবে গণ্য করা হত, সকল ডিপার্টমেন্টে যাদের দক্ষতা অসামান্য। তৎকালীন প্রধান নির্বাচক ফারুক আহমেদের বক্তব্য এ প্রসঙ্গে স্মরণযোগ্য: "তরুণদের কাছে আমাদের প্রত্যাশা অনেক। এখনই সময় তাদের আন্তর্জাতিক লেভেলে খেলার সুযোগ করে দেয়া।" একদিনের আন্তর্জাতিক খেলায় সাকিবের অভিষেক হয় ৬ই আগস্ট। তার প্রথম শিকার হন এলটন চিগুম্বুরা। ৩৯-১, এই ছিল তার সেদিনকার বোলিং ফিগার। ব্যাট হাতে তিনি ৩০ বলে ৩০ রান করে অপরাজিত থাকেন। শাহরিয়ার নাফিস সেদিন ক্যারিয়ারের প্রথম সেঞ্চুরি করে বাংলাদেশকে ম্যাচ জেতাতে ভূমিকা রাখেন। ম্যাচটি ছিল সিরিজের শেষ ম্যাচ যাতে জিম্বাবুয়ে ৩-২ ব্যবধানে জয়ী হয়। একই বছর সেপ্টেম্বর মাসে সাকিব, ফরহাদ রেজা ও মেহরাব হোসেন জুনিয়র বাংলাদেশ ক্রিকেট বোর্ডের সাথে চুক্তিবদ্ধ হন। ফলে, বোর্ডের সাথে চুক্তিবদ্ধ খেলোয়াড়ের সংখ্যা ২০ থেকে বেড়ে দাঁড়ায় ২৩ এ।
ওয়েস্ট ইন্ডিজ আয়োজিত '২০০৭ ক্রিকেট বিশ্বকাপ' এ হাবিবুল বাশারের নেতৃত্বাধীন ১৫ জনের বাংলাদেশ স্কোয়াডে ডাক পান এই তরুণ ক্রিকেটার। টুর্নামেন্টের দ্বিতীর পর্বে যেতে সক্ষম হয় এই দল এবং ৭ নম্বর টিম হিসেবে টুর্নামেন্ট শেষ করে। শক্তিশালী ভারতকে হারিয়ে দলটি বড়সড় রকমের অঘটনের জন্ম দেয়। তামিম ইকবাল, মুশফিকুর রহিম ও সাকিব - এ তিনজনের হাফ সেঞ্চুরির উপর ভর করে বাংলাদেশ সহজেই ১৯২ রানের লক্ষ্যমাত্রায় পৌঁছে যায়। টুর্নামেন্টে সাকিব ইংল্যান্ডের বিরুদ্ধে আরেকটি হাফ সেঞ্চুরি করেন। ৯ ম্যাচে তিনি ২৮.৮৫ গড়ে ২০২ রান করেন। বাংলাদেশের পক্ষে সর্বোচ্চ রান করেন মোহাম্মদ আশরাফুল (২১৬)। সাকিব ৪৩.১৪ গড়ে ৭টি উইকেটও নেন।
২০০৭-এর ডিসেম্বর মাসে বাংলাদেশ দল দুই টেস্ট ও তিন ওয়ানডে খেলতে নিউজিল্যান্ড আসে। প্রথম টেস্টে খেলার সুযোগ না পেলেও পরের টেস্টেই সাকিব এনামুল হক জুনিয়রকে রিপ্লেস করেন তার ব্যাটিং কোয়ালিটির জন্য। এটা ছিল সাকিবের চতুর্থ টেস্ট। তখন পর্যন্ত সাকিব টেস্টে উইকেটশূন্য ছিলেন। সাকিবের প্রথম টেস্ট শিকার হন নিউজিল্যান্ডের ক্রেইগ কামিং। নিউজিল্যান্ড জেতে এক ইনিংস ও ১৩৭ রানে। ওয়ানডে সিরিজেও নিউজিল্যান্ড বাংলাদেশকে হোয়াইটওয়াশ করে। তিন ম্যাচে সাকিব ১০.৩৩ গড়ে ৩১ রান করেন এবং ৪২.৩৩ গড়ে তিনটি উইকেট নেন। ২০০৮ এর ফেব্রুয়ারি-মার্চে দুই টেস্ট ও তিন ওয়ানডে খেলার জন্য দক্ষিণ আফ্রিকা, বাংলাদেশ সফরে আসে। দুটো টেস্টেই সফরকারী দল জয়লাভ করে। সাকিব ১২২ রান দিয়ে মাত্র একটি উইকেট নেন এবং ব্যাট হাতে ৭৫ রান করেন। ওয়ানডে সিরিজেও দক্ষিণ আফ্রিকা ৩-০ তে জয় পায়। এ সিরিজেই সাকিব ওয়ানডেতে ১০০০ রানের মাইলস্টোন অতিক্রম করেন। ৩৯টি ম্যাচ খেলে সাকিবের ব্যাটিং গড় তখন ৩৫.৩৭।
বিশ্বের সেরা অল-রাউন্ডার হয়ে ওঠা (২০০৮-২০০৯)
পরের মাসেই বাংলাদেশ দল দুটি টেস্ট, তিনটি ওয়ানডে ও একটি টি-২০ খেলতে দক্ষিণ আফ্রিকা সফরে যায়। সাকিবের বোলিং পারফরম্যান্স এখানেও অব্যাহত থাকে। প্রথম টেস্টের প্রথম দিন সাকিব উইকেটশূন্য থাকলে মোহাম্মদ সালাহউদ্দীন, বাংলাদেশের তৎকালীন সহকারী কোচ, তাকে বলে 'ফ্লাইট' দেবার পরামর্শ দেন। গুরুর উপদেশ শিরোধার্য করে সাকিব দ্বিতীয় দিনেই পাঁচ-পাঁচটি উইকেট তুলে নেন। দ্বিতীয় টেস্টে সাকিব আবারও এক ইনিংসে ৫ উইকেট তুলে নেন। সিরিজ শেষে সাকিবের ঝুলিতে জমা হয় ২০.৮১ গড়ে ১১টি উইকেট। সাকিবের বোলিং দেখে মুগ্ধ অস্ট্রেলিয়ার সাবেক লেগ স্পিনার ক্যারি ও' কীফে তাকে 'বিশ্বের সেরা ফিঙ্গার স্পিনার' হিসেবে অভিহিত করেন। ২০০৮ এর ডিসেম্বর মাসে শ্রীলঙ্কা এদেশে দুটি টেস্ট ও একটি ত্রি-দেশীয় ওয়ানডে টুর্নামেন্ট (অপর দলটি ছিল জিম্বাবুয়ে) খেলতে আসে। দুটো টেস্টই শ্রীলঙ্কা জিতে নেয়। সেই সাথে ওয়ানডে টুর্নামেন্টের ফাইনালও। গ্রুপ পর্বের দ্বিতীয় ম্যাচে অবশ্য সাকিবের করা ৯২* রানের ইনিংসটি বাংলাদেশকে শ্রীলঙ্কার বিরুদ্ধে সিরিজের একমাত্র জয়ের স্বাদ এনে দেয়। সাকিব ম্যান অব দ্য ম্যাচ নির্বাচিত হন।
২২ জানুয়ারী, ২০০৯ সাকিব আইসিসি'র ওডিআই অল-রাউন্ডার র‌্যাঙ্কিংয়ে ১ নম্বরে উঠে আসেন। ২০১১ সালে আইপিএল এর নিলামে তাকে ৪ লাখ ২৫ হাজার ডলারের বিনিময়ে কলকাতা নাইট রাইডার্স কিনে নেয়।
সহ-অধিনায়কত্ব ও অধিনায়কত্ব (২০০৯-২০১০)
২০০৯ এর শুরুতে বাংলাদেশের টানা কয়েকটি হার এবং দীর্ঘ রানখরার কারণে আশরাফুলের অধিনায়কত্ব প্রশ্নের সম্মুখীন হয়। তখন থেকেই বিসিবি সাকিবকে জাতীয় দলের 'সম্ভাব্য কর্ণধার' হিসেবে বিবেচনা করতে শুরু করে। বিসিবি অবশ্য এতো দ্রুত সাকিবের কাঁধে অধিনায়কত্বের বোঝা চাপিয়ে দেয়ার পক্ষপাতি ছিল না। পরবর্তীতে 'টি-২০ ওয়ার্ল্ড কাপ,২০০৯' এর প্রথম পর্বেই বাংলাদেশ, আয়ারল্যান্ড ও ভারতের কাছে হেরে বিদায় নেবার ফলে আশরাফুলের অধিনায়কত্বের বিষয়টি আবার সামনে চলে আসে। জুন, ২০০৯ এর মাশরাফিকে অধিনায়কের দায়িত্ব দেয়া হয়, সাকিবকে করা হয় সহ-অধিনায়ক।
জুলাই মাসে বাংলাদেশ ওয়েস্ট-ইন্ডিজ সফরে যায়। প্রথম টেস্টেই মাশরাফি হাঁটুর ইনজুরিতে আক্রান্ত হন। খেলার শেষ দিনে তিনি মাঠেই নামতে পারেননি এবং তার জায়গায় অধিনায়কত্ব করেন সাকিব। অধিনায়কের দায়িত্ব পেয়ে সাকিব যেন নতুন রূপে জ্বলে ওঠেন। তিনি ও মাহমুদউল্লাহ বাংলাদেশের বোলিং অ্যাটাকের নেতৃত্ব দেন এবং দু'জনে মিলে মোট ১৩টি উইকেট তুলে নিয়ে দেশকে এক ঐতিহাসিক জয় এনে দেন। দেশের বাইরে এটাই ছিল বাংলাদেশের প্রথম টেস্ট জয়। ওয়েস্ট-ইন্ডিজের বিরুদ্ধে প্রথম এবং সর্বসাকুল্যে দ্বিতীয় টেস্ট বিজয়। ওয়েস্ট-ইন্ডিয়ান দলটি অবশ্য খানিকটা অনভিজ্ঞ ছিল। বেতনাদি নিয়ে তখন ওয়েস্ট ইন্ডিজ ক্রিকেট বোর্ড ও 'খেলোয়াড় সংগঠনের' মধ্যে রেষারেষি চলছিল। দলের প্রথম একাদশ এ সিরিজটি বর্জন করে এবং সম্পূর্ণ নতুন একটি দল মাঠে খেলতে নামে। সাতজন খেলোয়াড়ের টেস্ট অভিষেক হয় এই ম্যাচে। দলের নেতৃত্বে ছিলেন ফ্লয়েড রেইফার, যিনি কিনা শেষ ১০ বছরে মাত্র ৪টি টেস্ট খেলেছিলেন।
ওয়েস্ট ইন্ডিজ
মাশরাফির ইনজুরিজনিত অনুপস্থিতির কারণে সিরিজের বাকি সময়টা সাকিবই বাংলাদেশকে নেতৃত্ব দেন। ২২ বছর ১১৫ দিন বয়সে বাংলাদেশের সর্বকনিষ্ঠ ও ইতিহাসের পঞ্চম কনিষ্ঠতম অধিনায়ক হিসেবে যাত্রা শুরু করেন তিনি। সাকিবের নেতৃত্ত্বে বাংলাদেশ দ্বিতীয় টেস্টও জিতে নেয় এবং দেশের বাইরে প্রথম টেস্ট সিরিজ জয়ের স্বাদ পায়। ব্যাট হাতে ১৬ ও ৯৬* রান করে এবং বল হাতে ৫৯/৩ ও ৭০/৫ উইকেট নিয়ে সাকিব ম্যান অব দ্য ম্যাচ ও ম্যান অব দ্য সিরিজ-দুটো পুরস্কারই নিজের ঝুলিতে পুরেন। গোটা সিরিজে তিনি ৫৩.০০ গড়ে ১৫৯ রান করে বাংলাদেশের দ্বিতীয় সর্বোচ্চ স্কোরার হন এবং ১৮.৭৬ গড়ে ১৩ উইকেট নিয়ে কেমার রোচের সাথে যৌথভাবে সর্বোচ্চ উইকেট শিকারী হন। টেস্ট সিরিজ ২-০ তে জেতার পর বাংলাদেশ ওয়ানডে সিরিজও ৩-০ তে জেতে। সিরিজে সাকিব দুটি হাফ-সেঞ্চুরি করেন। ব্যাটিং গড় ছিল ৪৫.০০। ৪৮.০০ গড়ে তিনি দুটো উইকেটও নেন। এই অনবদ্য পারফরম্যান্সের জন্য ওয়ানডে সিরিজেও তিনি 'সেরা খেলোয়াড়ে'র খেতাব জিতে নেন।
জিম্বাবুয়ে
২০০৯ এর সেপ্টেম্বরে ঘোষণা করা হয় যে, পরের মাসে জিম্বাবুয়ের বিরুদ্ধে অনুষ্ঠিতব্য ওয়ানডে সিরিজে মাশরাফি-ই বাংলাদেশকে নেতৃত্ব দেবেন এবং সাকিব আবারও সহ-অধিনায়কের ভূমিকায় অবতীর্ণ হবেন। কিন্তু মাশরাফি হাঁটুর ইনজুরি থেকে সময়মত সেরে উঠতে না পারায় সাকিবকেই অধিনায়কের দায়িত্ব দেয়া হয়। উদ্বোধনী খেলায় হারলেও সাকিবের নেতৃত্বে বাংলাদেশ ঠিকই ঘুরে দাঁড়ায় এবং ৪-১ ব্যবধানে সিরিজ জিতে নেয় নভেম্বর মাসে 'দ্য উইজডেন ক্রিকেটার্স' সাকিবকে 'বছরের সেরা টেস্ট ক্রিকেটার' ঘোষণা করে।
ইংল্যান্ড সফর ও এশিয়া কাপ
২০১০-এর ফেব্রুয়ারি-মার্চে দুই টেস্ট ও তিন ওয়ানডে খেলতে বাংলাদেশ সফরে আসে ইংল্যান্ড। সবগুলো ম্যাচেই ইংল্যান্ড জয় পায়। টেস্ট ও ওয়ানডে- দুটোতেই বাংলাদেশের সর্বোচ্চ উইকেট শিকারী ছিলেন সাকিব (টেস্টে ৯ উইকেট ও ওয়ানডেতে ৫ উইকেট)। দ্বিতীয় টেস্টের দু'ইনিংসে সাকিব যথাক্রমে ৪৯ ও ৯৬ রান করেন এবং ১২৪ রান দিয়ে নেন ৪টি উইকেট। দুটো টেস্টই শেষ দিন পর্যন্ত গড়িয়েছিল। ম্যাচের ত্‌তীয় দিনে আম্পায়ারের কিছু ভুল সিদ্ধান্ত অবশ্য যথেষ্ট বিতর্কের জন্ম দিয়েছিল। ম্যাচে দুর্ভাগ্যজনক হারের জন্য সাকিব আম্পায়ারদের পরোক্ষভাবে দোষারোপ করেন। সে বছরই মে মাসে বাংলাদেশ ইংল্যান্ড ট্যুরে যায়। এবারও বাংলাদেশ ২-০তে টেস্ট সিরিজ হারে এবং ৮টি উইকেট নিয়ে সাকিব সর্বোচ্চ উইকেট শিকারী হন। ওয়ানডে সিরিজ শুরুর আগে দিয়ে বাংলাদেশ 'এশিয়া কাপ, ২০১০' খেলার উদ্দেশ্যে শ্রীলঙ্কা যায়। তিনটি ম্যাচের প্রতিটিতেই বাংলাদেশ হারে। সাকিব ও শফিউল ৫টি করে উইকেট নিয়ে যৌথভাবে বাংলাদেশের সর্বোচ্চ উইকেট শিকারী হন।
অধিনায়ক হিসেবে সাকিব নিজেকে মানিয়ে নিতে পারছিলেন না। সেই সাথে অল-রাউন্ডার হিসেবেও নিজের সেরাটা দিতে ব্যর্থ হচ্ছিলেন। এই দ্বিবিধ জটিলতার কারণে জুলাই মাসে সাকিব অধিনায়কের পদ থেকে সরে দাঁড়ানোর সিদ্ধান্ত নেন। দলের দায়িত্ব পুনরায় মাশরাফির কাঁধে বর্তায়। ব্যাপারটাকে সিডন্স ব্যাখ্যা করেন এভাবে, "দেখুন, সাকিব বুঝেশুনেই সিদ্ধান্তটা নিয়েছে। ব্যাটিংয়ে ওর ফর্মটা খারাপ যাচ্ছিল। ওর একটু রেস্ট দরকার।" শ্রীলঙ্কা থেকে ফিরে এসে সিরিজের দ্বিতীয় ওয়ানডেতে বাংলাদেশ প্রথমবারের মত আন্তর্জাতিক ক্রিকেটে ইংল্যান্ডকে হারাতে সমর্থ হয়। বাংলাদেশ সিরিজ হারে ২-১ এ। ইংল্যান্ড সফর শেষে বাংলাদেশের আয়ারল্যান্ডের বিরুদ্ধে দুটি এবং স্কটল্যান্ড ও নেদারল্যান্ডের বিরুদ্ধে ১টি করে ওয়ানডে খেলার কথা ছিল। স্কটল্যান্ডের বিরুদ্ধে ম্যাচটি পরিত্যক্ত হয় এবং আয়ারল্যান্ড ও নেদারল্যান্ড-উভয়ের কাছেই বাংলাদেশ হারে।
জুলাই মাসে সাকিব পূর্ব-নির্ধারিত চুক্তি অনুযায়ী ইংল্যান্ডের সেকেন্ড ডিভিশন কাউন্টি দল ওরচেস্টারশায়ারে যোগ দেন। সাকিবই প্রথম বাংলাদেশী যিনি কাউন্টিতে খেলার সুযোগ পেয়েছেন। এ দলের পক্ষেই সাকিব করেন তার ফার্স্টক্লাস ক্যারিয়ারের সেরা বোলিং (৩২/৭, মিডলসেক্সের বিরুদ্ধে)। ৮টি ফার্স্টক্লাস ম্যাচ খেলে সাকিব ২৫.৫৭ গড়ে করেন ৩৬৮ রান এবং ২২.৩৭ গড়ে নেন মোট ৩৫টি উইকেট। ওরচেস্টারশায়ার প্রথম ডিভিশন লীগে উন্নীত হয় এবং সাকিবও দলের হয়ে ৫টি ওয়ানডে খেলার সুযোগ পান। দুটো অর্ধ-শতকের সাহায্যে সাকিব ৩৭.৪ গড়ে করেন ১৮৭ রান এবং ১৭.৭৭ গড়ে নেন ৯টি উইকেট।  এশিয়া কাপ ২০১২ এ বাংলাদেশ অভাবনীয় খেলে ফাইনাল খেলার যোগ্যতা অর্জন করে পাকিস্তান এর বিপক্ষে খেলার। চূড়ান্ত খেলায় বাংলাদেশ মাত্র ২ রান এ হেরে যায়। সাকিব সেখানেও সর্বোচ্চ উইকেট শিকারি হন।
নিউজিল্যান্ড ও জিম্বাবুয়ে
অক্টোবর, ২০১০ এ পাঁচ ওয়ানডে'র একটি সিরিজ খেলতে নিউজিল্যান্ড বাংলাদেশে আসে। প্রথম ম্যাচেই মাশরাফি অ্যাংকেল ইনজুরির শিকার হয়ে মাঠ ছাড়তে বাধ্য হন। ফলশ্রুতিতে সাকিব অধিনায়কের দায়িত্ব নেন। সাকিব একেবারে সামনে থেকে দলকে নেত্‌ত্ব দেন। ব্যাট হাতে করেন ৫৮রান, বল হাতে নেন ৪টি উইকেট। দল জেতে ৯ রানে। চতুর্থ ম্যাচে সাকিব আবারও শতক হাঁকান এবং তিন উইকেট নিয়ে দলের বিজয় নিশ্চিত করেন। বাংলাদেশ সিরিজ জেতে ৪-০তে। পূর্ণশক্তির কোন টেস্ট খেলুড়ে দলের বিরুদ্ধে এটাই বাংলাদেশের প্রথম সিরিজ জয়। ২১৩ রান করে সাকিব সিরিজের সর্বোচ্চ স্কোরার হন এবং ১১ উইকেট নিয়ে হন সর্বোচ্চ উইকেট শিকারী।
অধিনায়কত্ব হারানোর পরবর্তী সময় (২০১১–২০১৭)
নতুন নেতৃত্বের বাংলাদেশ দল ওয়েস্ট ইন্ডিজের বিপক্ষে সিরিজ খেলতে নামে অক্টোবর, ২০১১। অধিনায়কত্ব থেকে মুক্তির পর, বাংলাদেশী হিসেবে টেস্ট এবং ওডিআইয়ে সর্বাধিক উইকেট শিকারী হন। এরপর, সাকিব বাংলাদেশের শীর্ষ রানকারী এবং উইকেট শিকারী হন দেশের মাটিতে টেস্ট সিরিজ ২০১১ সালে পাকিস্তানের বিপক্ষে।  সিরিজের ২য় টেস্টে তিনি প্রথম বাংলাদেশী খেলোয়াড় হিসেবে একটি শতরান (তার সেরা ইনিংস ১৪৪) এবং একই টেস্টে ৫ উইকেট নেন। সিরিজের পর তিনি আইসিসির টেস্ট র‌্যাঙ্কিংয়ে ১ নম্বরে উঠে আসেন।
২০১২ সালের এশিয়া কাপে দুর্দান্ত খেলার জন্য সাকিব আল হাসান ম্যান অব দ্য সিরিজ নির্বাচিত হন। এই সিরিজে বাংলাদেশ ফাইনালে উঠে এবং মাত্র ২ রানে হেরে যায়। সিরিজে সাকিব ৪ ম্যাচে ৩টি অর্ধ-শতক এবং অপর ম্যাচে ৪৯ রান করেন। এছাড়া বল হাতে ৬টি উইকেট নেন।
১০-১৪ জুন, ২০১৫ তারিখে সফরকারী ভারতের বিপক্ষে দেশীয় রেকর্ড গড়েন। নারায়ণগঞ্জের ফতুল্লার খান সাহেব ওসমান আলী স্টেডিয়ামে অনুষ্ঠিত বৃষ্টিবিঘ্নিত একমাত্র টেস্টে তিনি ২০০৪ রান তোলেন। এরফলে দেশের মাটিতে প্রথম ব্যাটসম্যান হিসেবে দুই সহস্রাধিক রান করতে পেরেছেন তিনি। এছাড়াও ১০৩ উইকেট নিয়ে বাংলাদেশে সর্বাধিক টেস্ট উইকেট পেয়েছেন তিনি।
২০১২ সালের আইপিএলে সাকিব ক্রিকইনফো ওয়েবসাইটে সেরা অলরাউন্ডার নির্বাচিত হন, তার দল কলকাতা নাইট রাইডার্স প্রতিযোগীতায় চ্যাম্পিয়ন হয়।
ক্রিকেট বিশ্বকাপ, ২০১৫
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন। ১৮ ফেব্রুয়ারি ম্যানুকা ওভালে অনুষ্ঠিত গ্রুপ-পর্বের প্রথম খেলায় আফগানিস্তানের বিপক্ষে চমকপ্রদ ক্রীড়ানৈপুণ্য প্রদর্শন করেন সাকিব। মুশফিককে সাথে নিয়ে ১০০ রানের একটি জুটি গড়ে তোলেন যা বাংলাদেশের জয়ে ভুমিকা রাখে। প্রথম বাংলাদেশী ক্রিকেটার হিসেবে সাকিব আল হাসান একদিনের আন্তর্জাতিকে ৪,০০০ রান সংগ্রহ করেন। অর্ধ-শতকের পাশাপাশি ২ উইকেট লাভ করে বাংলাদেশ দলকে ১০৫ রানে জয়ী করতে গুরুত্বপূর্ণ অবদান রাখেন।
টেস্ট ও টি২০ অধিনায়কত্ব (২০১৭-বর্তমান)
২০১৭ সালে মাশরাফি বিন মর্তুজার অবসরের পর সাকিব দ্বিতীয়বারের মত টি২০ দলের অধিনায়ক হিসেবে নিয়োগ পান। পরে মুশফিকুর রহিমকেও টেস্ট অধিনায়কত্ব থেকে সরিয়ে সাকিবকে পুনরায় টেস্ট দলের অধিনায়ক হিসেবে নিয়োগ দেওয়া হয়। ২০১৭-১৮ বাংলাদেশ ত্রি-দেশীয় সিরিজের প্রথম ম্যাচে জিম্বাবুয়ের বিপক্ষে বল হাতে ৩ উইকেট নিয়ে ও ব্যাট হাতে ৩৭ রান করে ম্যাচ সেরার পুরস্কার অর্জন করেন এবং তার দল ৮ উইকেটের জয় পায়। পরের ম্যাচে শ্রীলঙ্কার বিপক্ষে তিনি ব্যাট হাতে ৬৭ রান করে ও বল হাতে ৩ উইকেট নিয়ে টানা দ্বিতীয়বার ম্যাচ সেরার পুরস্কার লাভ করেন এবং তার দল ১৬৩ রানের জয় পায়। পরের ম্যাচে জিম্বাবুয়ের বিপক্ষে তিনি পুনরায় ৩ উইকেট তুলে নেন এবং তার দল ৯১ রানে জয় লাভ করে। এই সিরিজে তিনি আঙ্গুলে আঘাত পান এবং কয়েক দিনের জন্য বিশ্রামে যান। তার অনুপস্থিতিতে মাহমুদুল্লাহ রিয়াদ তার স্থলে শ্রীলঙ্কার বিপক্ষে হোম সিরিজ ও ২০১৮ নিদহাস ট্রফিতে অধিনায়কত্ব করেন। অধিনায়ক হিসেবে তার প্রথম সফর ছিল জুলাইয়ে পাকিস্তানের বিপক্ষে।
২০১৮ সালের এপ্রিলে তিনি দশজন ক্রিকেটারের একজন ছিলেন, যাকে বাংলাদেশ ক্রিকেট বোর্ড (বিসিবি) ২০১৮ মৌসুমের জন্য কেন্দ্রীয়ভাবে চুক্তিবদ্ধ করে। এই মাসের শেষের দিকে ওয়েস্ট ইন্ডিজের বিপক্ষে ২০১৮ সালের ৩১শে মে অনুষ্ঠিতব্য একটি টি২০ খেলায় বাকি বিশ্ব একাদশ দলে তার নাম অন্তর্ভুক্ত করা হয়। কিন্তু তিনি পরবর্তী কালে ব্যক্তিগত কারণে এই দল থেকে নাম প্রত্যাহার করেন। ২৪শে মে তিনি দ্বিতীয় টি২০ খেলোয়াড় হিসেবে এই সংস্করণে ৩০০ উইকেট ও ৪০০০ রান করার কৃতিত্ব গড়েন।
২০১৮ সালের অক্টোবর তিনি ঢাকা ডায়নামাইটস দলে অন্তর্ভুক্ত হন।
২০১৮ সালের নভেম্বরে ওয়েস্ট ইন্ডিজের বিপক্ষে সিরিজে তিনি বাংলাদেশের প্রথম বোলার হিসেবে টেস্টে ২০০ উইকেট নেওয়ার রেকর্ড গড়েন। এই ম্যাচে তিনি ম্যাচের দিক থেকে দ্রুততম খেলোয়াড় হিসেবে ৩,০০০ রান ও ২০০ উইকেট নেওয়ার রেকর্ড গড়েন। ৫৪টি ম্যাচ খেলে তিনি এই রেকর্ড গড়েন।
টেস্ট ও টি২০ অধিনায়কত্বের নতুন যুগ (২০১৭-২০১৯)
সাকিব ১৮ সেপ্টেম্বর ২০১৭ সালে এমসিসি ওয়ার্ল্ড ক্রিকেট কমিটির সদস্য মনোনিত হন। মেরিলবোন ক্রিকেট ক্লাব (সংক্ষেপে এমসিসি) ২০০৬ সালে প্রতিষ্ঠিত হয়। ক্রিকেট খেলার যাবতীয় নিয়ম কানুন ও নানা পরিবর্তনসহ খেলার ভালো-মন্দ নিয়ে আইসিসিকে সুপারিশ করে এ কমিটি। এতে বিশ্বের বর্তমান ও সাবেক অভিজ্ঞ ক্রিকেটার এবং আম্পায়াররা সদস্য মনোনিত হন।  ক্রিকেটের প্রাসঙ্গিক বেশিরভাগ আলোচনা ও সুপারিশ করে এমসিসি। কমিটির সভা অনুমোদন করে আইসিসি।
ক্রিকেট বিশ্বকাপ, ২০১৯
২০১৯ সালের এপ্রিলে সাকিব ২০১৯ ক্রিকেট বিশ্বকাপের জন্য বাংলাদেশ দলের সহ-অধিনায়ক হিসেবে অন্তর্ভুক্ত হন। বিশ্বকাপের বাংলাদেশের উদ্বোধনী ম্যাচে দক্ষিণ আফ্রিকার বিপক্ষে প্রথম ইনিংসে তিনি ও মুশফিকুর রহিম তৃতীয় উইকেটে ১৪২ রানের জুটি গড়েন, যা বিশ্বকাপের বাংলাদেশের পক্ষে যে কোন উইকেটে সর্বোচ্চ রানের জুটি। বাংলাদেশ দল ৫০ ওভারে ৩৩০/৬ রান সংগ্রহ করে, যা একদিনের আন্তর্জাতিকে সর্বোচ্চ রান সংগ্রহ। দ্বিতীয় ইনিংসে তিনি এইডেন মার্করামের উইকেট তুলে নেন, যা তার একদিনের আন্তর্জাতিকে তার ২৫০তম উইকেট, এবং তিনি ম্যাচের সংখ্যার দিক থেকে মাত্র ১৯৯ ম্যাচ খেলে ২৫০ উইকেট নেওয়া ও ৫,০০০ রান করা দ্রুততম ক্রিকেটার হয়ে ওঠেন। বাংলাদেশ ২১ রানে ম্যাচটি জিতে এবং সাকিব ম্যাচ সেরা ঘোষিত হন। এছাড়া এই ম্যাচে তিনি প্রথম ক্রিকেটার হিসেবে ২০০৭ থেকে টানা চার বিশ্বকাপে নিজ দলের উদ্বোধনী ম্যাচে অর্ধ-শতক করার রেকর্ড গড়েন।
এই আসরে বাংলাদেশের পরের ম্যাচে সাকিব নিউজিল্যান্ডের বিপক্ষে তার ব্যক্তিগত ২০০তম আন্তর্জাতিক ম্যাচ খেলেন। প্রথম ইনিংসে ব্যাট করে তিনি এই আসরে টানা দ্বিতীয় অর্ধ-শতক করেন এবং দ্বিতীয় ইনিংসে ২টি উইকেট তুলে নেন। ৮ই জুন তিনি ইংল্যান্ডের বিপক্ষে বিশ্বকাপে তার প্রথম এবং বাংলাদেশের দ্বিতীয় ব্যাটসম্যান হিসেবে শতক তুলে নেন। ১৭ই জুন ওয়েস্ট ইন্ডিজের বিপক্ষে তিনি দলকে জেতানো শতক তুলে নেন এবং ম্যাচ সেরা হন। এই ম্যাচে তিনি বাংলাদেশের দ্বিতীয় ব্যাটসম্যান হিসেবে ৬,০০০ রান পূর্ণ করেন।
২৪শে জুন আফগানিস্তানের বিপক্ষে ম্যাচে তিনি ম্যাচ সেরা নির্বাচিত হন। তিনি প্রথম বাংলাদেশী হিসেবে বিশ্বকাপে ১,০০০ রান করার কৃতিত্ব গড়েন এবং প্রথম বাংলাদেশী হিসেবে বিশ্বকাপে ৫ উইকেট শিকার করেন। এছাড়া তিনি যুবরাজ সিঙের পর দ্বিতীয় খেলোয়াড় হিসেবে বিশ্বকাপে ১ ম্যাচে অর্ধশত রান ও ৫ উইকেট শিকারের অধিকারী হন। ২রা জুলাই ভারতের বিপক্ষে তিনি প্রথম ক্রিকেটার হিসেবে বিশ্বকাপের এক আসরে ৫০০ রান ও ১০০ উইকেট শিকারের রেকর্ড গড়েন। ৫ই জুলাই পাকিস্তানের বিপক্ষে অর্ধশত রান করেন এবং বাংলাদেশের পক্ষে আট ম্যাচে ৬০৬ রান নিয়ে সর্বোচ্চ রান সংগ্রাহক হিসেবে বিশ্বকাপ সমাপ্ত করেন।
আইসিসি প্লেয়ার অব দ্যা মান্থ জুলাই
২০২১ সালের ৪ই আগস্টে আইসিসি ঘোষণা করে যে সাকিব, মিচেল মার্শ এবং হেইডেন ওয়ালশ জুনিয়র ২০২১ সালের জুলাই মাসের 'প্লেয়ার অব দ্য মান্থ' পুরস্কারের জন্য মনোনীত হয়েছেন।
নিষেধাজ্ঞা পরবর্তী সময় (২০২১-২০২২)
এক বছর নিষেধাজ্ঞা কাটানোর পর সাকিব ওয়েস্ট ইন্ডিজের বিপক্ষে টেস্ট ও ওডিআই সিরিজের জন্য জাতীয় দলে যোগদান করেন। প্রথম ওডিআইয়ে তিনি দেশের মাটিতে ১৫০ উইকেট শিকারের রেকর্ড করেন। এছাড়া তিনি প্রথম বাংলাদেশী ক্রিকেটার ও বামহাতি স্পিনার হিসেবে দেশের মাটিতে ১০০ ইনিংস বল করার রেকর্ড করেন। তৃতীয় ওডিআইয়ে তিনি একমাত্র ক্রিকেটার হিসেবে সকল ফরম্যাটে ৬,০০০ রান ও ৩০০ উইকেট শিকারের রেকর্ড করেন। বাংলাদেশ তিন ম্যাচের ওডিআই সিরিজ ৩-০ ব্যবধানে জয় লাভ করে এবং তিনি ১১৩ রান ও ৮.৩৩ গড়ে ৬ উইকেট তুলে নিয়ে প্লেয়ার অব দ্য সিরিজ হন।
২০২৩-বর্তমান
২০১৩ সালের মার্চ মাসে ইংল্যান্ডের বিপক্ষে ২য় ওডিআই ম্যাচে ৩২৭ রানের টার্গেট তাড়া করতে নেমে তিনি ৬৯ বলে ৫৮ রান করেন। ইংল্যান্ডের বিপক্ষে তৃতীয় ওডিআই ম্যাচে তিনি এক দিনের আন্তর্জাতিক ক্রিকেটে প্রথম বাংলাদেশী বোলার এবং সামগ্রিকভাবে ১৪তম বোলার হিসেবে ৩০০ উইকেট শিকারি হন। ১৮ই মার্চ আয়ারল্যান্ডের বিপক্ষে প্রথম ওডিআইয়ে ৯৩ রান করেন এবং সনাথ জয়াসুরিয়া ও শহীদ আফ্রিদির পর তৃতীয় ক্রিকেটার হিসেবে ৭০০০ রান ও ৩০০ উইকেট শিকারি হন।
সমালোচনা
মাঠে ও মাঠের বাইরে বিভিন্ন কার্যকলাপের কারণে সাকিব আল হাসান বিভিন্ন সময় সমলোচিত হয়েছেন। ২০১৪ সালের ২০ ফেব্রুয়ারিতে অনুষ্ঠিত বাংলাদেশ ও শ্রীলঙ্কার মধ্যকার সিরিজের ২য় ওডিআই চলাকালীন ড্রেসিংরুমে অশালীন অঙ্গভঙ্গি প্রদর্শন করায়, তিন ম্যাচ নিষিদ্ধ ও তিন লাখ টাকা জরিমানা গুণতে হয় তাকে।
সাময়িক বহিষ্কার
২০১৪ সালের জুলাইয়ে তাকে জাতীয় দল থেকে ৬ মাসের জন্য ও বাংলাদেশের বাইরের ক্লাব ক্রিকেটের জন্য ২০১৫ সালের জুলাই পর্যন্ত বাংলাদেশ ক্রিকেট বোর্ড তাকে নিষিদ্ধ করে। জাতীয় দলের কোচ চণ্ডিকা হাথুরুসিংহার সাথে দুর্ব্যবহার, মাঠে অশোভন আচরণসহ বিভিন্ন অভিযোগে তাকে এই শাস্তি দেয়া হয়েছে বলে বোর্ড সভাপতি নাজমুল হাসান দাবি করেন। যদিও এই শাস্তি দেয়ার জন্য বোর্ডকে সমালোচনার মুখোমুখি হতে হয়।
পরবর্তীতে ২৬ আগস্ট বিসিবির বোর্ড সভায় সাকিবের ইতিবাচক আচরণের কথা বিবেচনা করে, নিষেধাজ্ঞার মেয়াদ কমানো হয়। সভায় সিদ্ধান্ত অনুসারে সাকিব একই বছরের ১৫ সেপ্টেম্বর থেকে আন্তর্জাতিক ও ঘরোয়া ক্রিকেট খেলতে পারবেন। সাময়িক নিষেধাজ্ঞা কাটিয়ে বাংলাদেশ বনাম জিম্বাবুয়ে টেস্ট সিরিজে রাজকীয় প্রত্যাবর্তন করেন এবং প্রথম টেস্টে ৫৯ রানের বিনিময়ে প্রতিপক্ষের প্রথম ইনিংসে ৬ উইকেট নেন।
সাময়িক নিষেধাজ্ঞা
জুয়াড়িদের কাছ থেকে একাধিকবার ম্যাচ পাতানোর প্রস্তাব পেয়েও তা আইসিসি বা বিসিবিকে না জানানোর অভিযোগে ২০১৯ সালের ২৯ অক্টোবর দু’বছরের জন্যে আইসিসি থেকে নিষিদ্ধ করা হয়। তবে সাকিব ভুল স্বীকার করায় তা কমিয়ে ১ বছর করা হয়, বাকি ১ বছরের নিষেধাজ্ঞা স্থগিত করা হয়।
ব্যক্তিগত জীবন
২০১২ সালের ১২ ডিসেম্বর সাকিব আল হাসান যুক্তরাষ্ট্র প্রবাসী উম্মে আহমেদ শিশিরের সাথে বিবাহ বন্ধনে আবদ্ধ হন। ঢাকার হোটেল রূপসী বাংলা'য় তাদের বিবাহ অনুষ্ঠান সম্পন্ন হয়। যেখানে বাংলাদেশ জাতীয় ক্রিকেট দলের বিভিন্ন খেলোয়াড় উপস্থিত ছিলেন। বর্তমানে তিনি দুইটি কন্যা সন্তান এবং একটি পুত্র সন্তানের জনক। তার বড় মেয়ের নাম আলাইনা হাসান অব্রি এবং ছোট মেয়ের নাম ইররাম। ছেলের নাম ইজাহ আল হাসান।
২০২১ সালের ১৬ মার্চ তারিখে (বাংলাদেশ সময়) তৃতীয় সন্তানের বাবা হন সাকিব আল হাসান। এ নিয়ে তিনি সামাজিক যোগাযোগ মাধ্যমে একটি পোস্ট দেন।
টেস্ট-ওয়ানডেতে রান ও উইকেটের ‘ডাবল’
টেস্ট এবং ওয়ানডে দুই ফরম্যাটেই দেশের মাটিতে ২০০০ রান এবং ১০০ উইকেট নেওয়ার অনন্য কীর্তির অধিকারী সাকিব আল হাসান। ক্রিকেট ইতিহাসে মাত্র দ্বিতীয় খেলোয়াড় হিসেবে এই অনন্য রেকর্ড গড়েন। সাকিবের আগে এই কীর্তি ছিল সর্বকালের অন্যতম সেরা অলরাউন্ডার জ্যাক ক্যালিসের।
টেস্ট ম্যাচ
রেকর্ডস:
ম্যান অব দ্য ম্যাচ পুরস্কার:'
ক্যারিয়ার পারফরম্যান্স:
ওডিআই ম্যাচ
রেকর্ডস
ম্যান অব দ্য সিরিজ পুরস্কার:
ম্যান অব দ্য ম্যাচ পুরস্কার:
ক্যারিয়ার পারফরম্যান্স: টি ২০ ম্যাচ
৫ উইকেটসমূহ
দেখুন : আন্তর্জাতিক ক্রিকেটে সাকিব আল হাসানের পাঁচ-উইকেট লাভের তালিকা
কীর্তিগাঁথা
সাকিব ২০১১ সালের পর নিজের ৩য় সেঞ্চুরি করেন সফরকারী জিম্বাবুয়ের বিপক্ষে। ঐ ম্যাচে বৃহস্পতিবারের প্রথম ঘণ্টাতেই ত্রয়োদশবারের মতো পাঁচ উইকেট তুলে নেন সাকিব। জিম্বাবুয়ের বিপক্ষে খুলনার শেখ আবু নাসের স্টেডিয়ামে অনুষ্ঠিত ২য় টেস্টের দ্বিতীয় ইনিংসে নিজের চতুর্দশ পাঁচ উইকেট প্রাপ্তির মাধ্যমে সাকিব সাকলাইন মুশতাক ও মাইকেল হোল্ডিংয়ের অর্জনকে পিছনে রেখে দেন। বামহাতি স্পিনার এনামুল হক জুনিয়রের জিম্বাবুয়ের বিপক্ষে এক টেস্টে দুইবার পাঁচ উইকেট প্রাপ্তির পর সাকিবও এ তালিকায় যুক্ত হন। প্রথম ইনিংসে ১৩৭ রান ও ৫/৮০ পান। পরবর্তীতে ৫/৪৪ পান দ্বিতীয় ইনিংসে। তার এ কৃতিত্বে জিম্বাবুয়ে ১৬২ রানে পরাজিত হয় ও ২-০ ব্যবধানে সিরিজে পিছিয়ে পড়ে। খেলায় তিনি ম্যান অব দ্য ম্যাচের পুরস্কার পান। নাতসাই মুশাঙউইকে আউট করে সাকিব তার দশম উইকেট পূর্ণ করেন। সাকিবের সেঞ্চুরি ও দশ উইকেট প্রাপ্তির পূর্বে ১৯৮৩ সালে ফয়সালাবাদে ভারতের বিপক্ষে ইমরান খান সর্বশেষ এ কৃতিত্ব অর্জন করেছিলেন। একমাত্র অন্য খেলোয়াড় ইয়ান বোথাম এ তালিকায় রয়েছেন। তন্মধ্যে সাকিব প্রথম স্পিনার হিসেবে। ১৯৯০ সালে অস্ট্রেলিয়া সফরে ওয়াসিম আকরাম তিন টেস্টের সিরিজে সেঞ্চুরিসহ তিনবার পাঁচ উইকেট পান। তারপরই সাকিবের এ অর্জন। ধারাবাহিকভাবে পাঁচ উইকেট লাভের দিক দিয়ে সাকিবের অবস্থান পঞ্চম। তার সম্মুখে রয়েছেন সিডনি বার্নস, ক্ল্যারি গ্রিমেট, মুত্তিয়া মুরালিধরন, রিচার্ড হ্যাডলি। তবে হার্বার্ট সাটক্লিফ করেছেন মাত্র ১২ ইনিংসে।
জাঞ্জিবার দ্বীপপুঞ্জ
জাঞ্জিবার দ্বীপপুঞ্জ ( أرخبيل زنجبار, Funguvisiwa la Zanzibar   ) সোমালি সাগরের দক্ষিণে পূর্ব আফ্রিকার উপকূলে অবস্থিত বেশ কয়েকটি দ্বীপ নিয়ে গঠিত।দ্বীপপুঞ্জটি মশলা দ্বীপপুঞ্জ নামেও পরিচিত।এখানে চারটি প্রধান দ্বীপ রয়েছে, তিনটি দ্বীপ যেখানে মানুষের জনসংখ্যা রয়েছে, একটি প্রবাল দ্বীপ যা সামুদ্রিক পাখিদের জন্য একটি অপরিহার্য প্রজনন ক্ষেত্র হিসাবে কাজ করে, এছাড়াও তাদের চারপাশে থাকা অনেকগুলি ছোট দ্বীপ এবং একটি বিচ্ছিন্ন ক্ষুদ্র দ্বীপ রয়েছে।
দ্বীপপুঞ্জটির বেশিরভাগ তানজানিয়ার জাঞ্জিবার আধা-স্বায়ত্তশাসিত অঞ্চলের অন্তর্গত, যখন মাফিয়া দ্বীপ এবং এর সাথে সম্পর্কিত দ্বীপগুলি মূল ভূখণ্ডের পাওয়ানি অঞ্চলের অংশ।
অয়লার রেখাচিত্র
সেট ও বিভিন্ন সেটের সম্পর্ক রেখাচিত্রের মাধ্যমে দেখানোর একটা উপায় হচ্ছে অয়লার রেখাচিত্র । সাধারণত আকারের অধিক্রমণ নিয়েই অয়লার রেখাচিত্র দেখানো হয় এবং এগুলো নির্দিষ্ট আকারে মাপা থাকতে পারে এমনভাবে যাতে এই আকারের ক্ষেত্রফল এর মাঝে কতগুলো উপাদান আছে তার সমানুপাতিক হয়। অধিক্রমণকারী সংজ্ঞা ও জটিল ক্রমাধিকার দেখানোর জন্য অয়লার রেখাচিত্র বিশেষভাবে ব্যবহারযোগ্য। অনেকেই অয়লার রেখাচিত্রকে ভেন রেখাচিত্র ভেবে ভুল করে। ভেন রেখাচিত্র যেখানে বিভিন্ন সেটের সব সম্পর্ক দেখায়, অয়লার রেখাচিত্র শুধু প্রাসঙ্গিকগুলো দেখায়।
সংক্ষিপ্ত বিবরণ
প্রত্যেকটি অয়লার রেখা তলকে দুইভাগে ভাগ করে ফেলেঃ ভেতরের অংশ যা দিয়ে ঐ সেটের উপাদানসমূহ নির্দেশ করা হয় এবং বাইরের অংশ যা দিয়ে ঐ সেটের ভেতরে নাই এমন সব উপাদান নির্দেশ করা হয়। যেসব রেখার ভেতরের অংশ ছেদ করে না, তাদেরকে ডিসজয়েন্ট সেট বলা হয়। যেসব রেখার ভেতরের অংশ ছেদ করে, নির্দেশ করে যে তাদের সাধারণ উপাদান আছে; দুইটি রেখার ভেতরের অংশ নির্দেশ করে সেসব উপাদানকে যারা এই দুইটি সেটেরই সাধারণ উপাদান। যদি কোন রেখা সম্পূর্ণরূপে অন্যরেখার ভেতরের অংশের ভেতরে থাকে তবে প্রথম সেটটি দ্বিতীয় সেটের উপসেট।
ভেন রেখাচিত্র অয়লার রেখাচিত্রের একটি সীমাবদ্ধ রূপ। ভেন রেখচিত্রে n টি রেখার 2n টি সম্ভাব্য অঞ্চল নিয়ে যা নির্দেশ করে ঐ সেট গুলোর সকল প্রকারের ইনক্লুশন এক্সক্লুশন। সেটের অংশ নয় এমন অঞ্চলকে কালো রং করা হয় যেখানে, অয়লার রেখাচিত্রে একটি সেটের মেম্বারশিপ অধিক্রমণ দিয়েও দেখানো হয় আবার রং দিয়েও। সেটের সংখ্যা তিন এর চেয়ে বেশি হলে ভেন রেখাচিত্র দেখতে অয়লার রেখাচিত্রের চেয়ে তুলনামূলক জটিল হয়ে যায়। অয়লার ও ভেন রেখাচিত্রের পার্থক্য পরবর্তী উদাহরণে দেখা যেতে পারে। তিনটি সেট ধরি,
এই সেটগুলোর অয়লার ও ভেন রেখাচিত্র এরূপঃ
যৌক্তিকভাবে, ইউনিভার্স অফ ডিসকোর্স এর ভেতরে, শব্দার্থবিদ্যা দিয়ে অয়লার রেখাচিত্রের ব্যাখ্যা দেয়া যেতে পারে। নিচের উদাহরণে, প্রাণী এবং খনিজ ডিসজয়েন্ট কারণ তাদের রেখাগুলোও ডিসজয়েন্ট। আবার চার পা, প্রাণী সেটের একটি উপসেট। প্রাণী, খনিজ ও চার পা তিনটি সেটের ভেন রেখাচিত্র অবশ্য এসব সম্পর্ক পরিবেষ্টন করে না। পরম্পরা অনুযায়ী, ভেন রেখাচিত্রে একটি সেটের শূন্যতা দেখানে হয় ঐ অঞ্চল অন্ধকার করে। অয়লার রেখাচিত্র শূন্যতা নির্দেশ করে অন্ধকার করে অথবা ঐ অঞ্চলকে মুছে দিয়ে।
সাধারণত কিছু সুগঠিত শর্ত প্রয়োগ করা হয়; এগুলো হল রেখাচিত্রের উপর টপোলজিকাল অথবা জ্যামিতিক বাধ্যবাধকতা। উদাহরণস্বরূপ, অঞ্চলগুলো সংযুক্ত হতে হবে এমন শর্ত আরোপিত হতে পারে, অথবা একই রেখা বা বিন্দুর সহগামীতা বা স্পর্শকাতর ছেদ বাধা দেয়া হতে পারে। পাশের রেখাচিত্রে, ছোট ছোট ভেনচিত্রকে অয়লার রেখাচিত্রে রূপান্তর দেখানো হয়েছে; মাঝের কিছু রেখাচিত্রে রেখার সহগামীতা ছিল। যাহোক, ভেন রেখাচিত্রের এরূপ রূপান্তর সর্বদা সম্ভবপর নয়। ৯টি সেট বিশিষ্ট অয়লার রেখাচিত্রের উদাহরণ রয়েছে যা অনাবশ্যক এলাকা তৈরী হতে না দিয়ে সরল বদ্ধরেখা দিয়ে আঁকা সম্ভব না কারণ সেক্ষেত্রে নন-প্লেনার ডুয়াল গ্রাফ থাকতে হবে।
অশোক কুমার দেব
অশোক কুমার দেব হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ১৯৯৬ সাল থেকে তিনি পশ্চিমবঙ্গ বিধানসভায় বজবজ বিধানসভা কেন্দ্রের বিধায়ক হিসেবে দায়িত্ব পালন করছেন।
দেনদেরা
দেনদেরা (دندرة দানদারাহ্; Τεντυρις or Τεντυρα; ⲧⲉⲛⲧⲱⲣⲉ or ⲧⲉⲛⲧⲱⲣⲓ), (বানানান্তরে দেনদেরাহ্, প্রাচীন ইউনেত, টেনটাইরিস বা টেনটাইরা ) হল মিশরের একটি ছোটো শহর ও বিশপের আওতাধীন প্রাক্তন এলাকা। এটি কেনা শহর থেকে প্রায়  দক্ষিণে নীল নদের পশ্চিম পাড়ে অবস্থিত। দেনদেরার প্রায়  দক্ষিণে লাক্সার ও একটি লাতিন ক্যাথলিক টিট্যুলার সি-এর ধ্বংসাবশেষ অবস্থিত। এই শহরের দেনদেরা মন্দির চত্বরটি প্রাচীন উচ্চ মিশরের অন্যতম সু-সংরক্ষিত মন্দির ক্ষেত্র।
দেনদেরা মন্দির চত্বর
দেনদেরা মন্দির চত্বরটি হল উচ্চ মিশরের অন্যতম সু-সংরক্ষিত মন্দির চত্বর। এই চত্বরেই হাথোরের মন্দিরটি অবস্থিত। সমগ্র চত্বরটি আয়তন ৪০,০০০ বর্গমিটার। চত্বরটি একটি শক্তপোক্ত মাটির ইটের প্রাচীর দ্বারা বেষ্টিত। হাথোরের বর্তমান মন্দিরটির নির্মাণকার্য শুরু হয়েছিল খ্রিস্টপূর্ব ৫৪ অব্দের জুলাই মাসে অর্থাৎ টলেমীয় রাজবংশের দ্বাদশ টলেমির শাসনকালে এবং এটি সম্পূর্ণ করেছিলেন রোমান সম্রাট টাইবেরিয়াস। কিন্তু পুরনো ভবনের যে ভিত্তির উপর মন্দিরটি নির্মিত হয়েছিল তা অন্তত চতুর্থ রাজবংশের (আনুমানিক খ্রিস্টপূর্ব ২৬১৩-২৪৯৪ অব্দ) ফ্যারাও খুফুর (যিনি মহাপিরামিড নির্মাতা চেওপস নামেও পরিচিত) সমসাময়িক। যদিও আদি মন্দিরটি নির্মাণ করেছিলেন ফ্যারাও পেপি প্রথম মেরিরে।
ওজন প্রশিক্ষণ
যে সকল খেলায় ওজন প্রশিক্ষণ ব্যবহার করা হয় সেগুলো হল: শরীর গঠন, ভারোত্তোলন, পাওয়ারলিফটিং, স্ট্রংমান, হাইল্যান্ড গেমস, হাতুড়ি নিক্ষেপ, শট পুট, চাকতি নিক্ষেপ, ও বর্শা নিক্ষেপ। আরও অনেক খেলায় প্রশিক্ষণের অংশ হিসেবে শক্তি প্রশিক্ষণের চর্চা করা হয়, এগুলো হল: আমেরিকান ফুটবল, বেজবল, বাস্কেটবল, একক নৌকা বাইচ, ক্রিকেট, ফুটবল, হকি, ল্যাক্রোস, মিশ্র মার্শাল আর্টস, সমন্বিত নৌকা বাইচ, রাগবি লীগ, রাগবি ইউনিয়ন, ট্রাক অ্যান্ড ফিল্ড, বক্সিং ও কুস্তি।
মমতাজ বেগম (ভারতীয় রাজনীতিবিদ)
মমতাজ বেগম হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় মেটিয়াবুরুজ বিধানসভা কেন্দ্রের বিধায়ক হিসেবে দায়িত্ব পালন করেছেন।
খাদিম আলি পাশা
জীবন
তিনি বসনিয়া ও হার্জেগোভিনার দ্রোজগোমেতভা গ্রামের বাসিন্দা ছিলেন।
উত্তরাধিকার
ইস্তাম্বুলের ফাতিহ জেলায় তার নামে দুটি মসজিদ নির্মিত হয়েছিল। একটি হল চেম্বেরলিতাশ পাড়ায় গাজি আতিক আলি পাশা মসজিদ (১৪৯৮ সালে সম্পন্ন) এবং অন্যটি কারাগুমরুক পাড়ায় ভাসাত আতিক আলি পাশা মসজিদ (১৫১২ সালে সম্পন্ন)।
হাক (ফুটবলার)
গিভানিল্ডো ভিয়েরা ডি সুজা (জন্ম: ২৫ জুলাই, ১৯৮৬) জন্মগ্রহণকারী ব্রাজিলীয় পেশাদার ফুটবল খেলোয়াড়। তবে বিশ্ব ফুটবল অঙ্গনে হাল্ক নামেই তিনি সমধিক পরিচিত। উইঙ্গার হিসেবে ব্রাজিল জাতীয় ফুটবল দলে খেলার পাশাপাশি জেনিত সেন্ট পিটর্সবার্গ দলের হয়েও খেলছেন।
২০০৯ সালে আন্তর্জাতিক ফুটবলে অভিষিক্ত হন হাল্ক। ২০১২ সালের গ্রীষ্মকালীন অলিম্পিকে ব্রাজিলের অনূর্ধ্ব-২৩ ফুটবল দলে খেলেন যেখানে তিনি বয়স অতিরিক্ত তিনজন খেলোয়াড়ের একজন ছিলেন।
ক্লাবে অংশগ্রহণ
স্যালভাদরে ভিতোরিয়া দলের পক্ষে পেশাদারী পর্যায়ে খেলার পর তিন বছর জাপানে খেলেন। সেখানে তিনি কাওয়াসাকি ফ্রন্তেল, কনসাদোল সাপ্পোরো ক্লাবে খেলেন। সাপ্পোরোতে অবস্থানকালীন তিনি ২০০৬ মৌসুমে সকল খেলায় অংশগ্রহণ করেন ও ২৫ গোল করে দ্বিতীয় সর্বোচ্চ গোলদাতা হন। এরপর তিনি বেশ কয়েকটি মৌসুম পর্তুগালের পোর্তো ক্লাবে খেলেন। সেখানে তিনি ২০১১ সালের ইউরোপা লিগ, জাতীয় চ্যাম্পিয়নশীপসহ দলকে প্রধান দশটি শিরোপা এনে দেন। এছাড়াও একবার বোলা দ্য প্রাতা ক্লাবে খেলে লিগের শীর্ষস্থানীয় গোলদাতার ভূমিকায় অবতীর্ণ হন। ২০০৭ সালে তিনি পুনরায় দ্বিতীয় বিভাগের দল টোকিও ভার্দিতে ধারকৃত অবস্থায় খেলেন। সেখানে তিনি নিজেকে আরও কার্যকর করে তোলেন। ৪২ খেলায় ৩৭ গোল করার মাধ্যমে হাল্ক মৌসুমের সর্বোচ্চ গোলদাতা হন। ২০০৮ সালে কাওয়াসাকিতে সংক্ষিপ্তকালের জন্য ফিরে এলেও ৭ খেলায় অংশ নিয়ে পুনরায় ভার্দিতে ফিরে আসেন।
জাপানে থাকার পর তিনি পর্তুগালে চলে যান ও ২০০৭-০৮ মৌসুমে প্রাইমেরিয়া লিগা’র পূর্বতন চ্যাম্পিয়ন এফ.সি. পোর্তো দলের সাথে €৫.৫ মিলিয়ন ইউরোর বিনিময়ে চুক্তিবদ্ধ হন।
মরোক্কান দলীয় সঙ্গী তারিক সেকিতাইওই আঘাত পেলে ফরোয়ার্ড হিসেবে খেলার সুযোগ পান হাল্ক ও সি.এফ অস বেলেনেনসেস ক্লাবের বিপক্ষে প্রথম গোল করেন, যাতে তার দল ২-০ ব্যবধানে জয়ী হয়। এফ.সি. পাকোজ দ্য ফেরেইরা দলের বিপক্ষে একই ফলাফল করেন। উভয় খেলায়ই তিনি অতিরিক্ত খেলোয়াড় হিসেবে মাঠে নামেন। ২০০৮-০৯ মৌসুমে তিনি আরও নিজেকে শাণিত করেন। ক্রিস্টিয়ান রড্রিগুয়েজ ও লিজান্দ্রো লোপেজের সাথে প্রায়শই অবস্থান পরিবর্তন করে আক্রমণ করেছিলেন প্রতিপক্ষের বিরুদ্ধে। ২০০৮-০৯ মৌসুমের উয়েফা চ্যাম্পিয়ন্স লিগের বেশ কয়েকটি খেলায় দূর্দান্ত ক্রীড়াশৈলী প্রদর্শনের পর তিনি উয়েফা কর্তৃক শীর্ষ ১০ উদীয়মান তারকায় ভূষিত হন। ২০০৯ সালের আগস্টের শেষদিকে তিনি চুক্তি নবায়ণ করে আর্থিক বিনিময়মূল্য ১০০ মিলিয়ন ইউরোতে নিয়ে যান।
আন্তর্জাতিক ফুটবল
৯ জুন, ২০১২ তারিখে আর্জেন্টিনার বিপক্ষে অনুষ্ঠিত প্রীতিখেলায় হাল্ক গোল করলেও দল ৩-৪ ব্যবধানে পরাজিত হয়। কোচ মানো মেনেজেসের অনূর্ধ্ব-২৩ ব্রাজিল দলের বয়স অতিরিক্ত খেলোয়াড়ের একজনরূপে লন্ডনে অনুষ্ঠিত ২০১২ সালের গ্রীষ্মকালীন অলিম্পিকে অংশগ্রহণ করেন। সকল খেলায় অংশ নেন তিনি ও প্রতিযোগিতার চূড়ান্ত খেলায় এক গোল করা স্বত্ত্বেও তার দল ১-২ ব্যবধানে পরাজিত হলে মেক্সিকো দল স্বর্ণপদক লাভ করে।
জুন, ২০১৩ সালে হাল্ক ফিফা কনফেডারেশন্স কাপে অংশগ্রহণ করেন। দলের প্রত্যেকটি খেলায় রাইট উইঙ্গার হিসেবে খেলেন ও স্পেন দলকে পরাজিত করে ব্রাজিল শিরোপা জয় করে।
আলমগীর কবির (ক্রিকেটার)
মোহাম্মদ আলমগীর কবির (জন্ম: ১০ জানুয়ারি, ১৯৮১) চাপাইনবাবগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে মিডিয়াম-ফাস্ট বোলিং করতেন। এছাড়াও ডানহাতে ব্যাটিংয়ে অভ্যস্ত আলমগীর কবির।
খেলোয়াড়ী জীবন
টেস্টে অংশগ্রহণের পূর্বে প্রথম-শ্রেণীর ক্রিকেট খেলতেন। রাজশাহী বিভাগের পক্ষে প্রথম-শ্রেণীর ক্রিকেটে প্রতিনিধিত্ব করতেন। ৫৪ খেলায় অংশ নিয়ে ১৮২ উইকেট দখল করেন। ২০০২ সালে টেস্টে অভিষেক ঘটালেও তিন টেস্টের কোনটিতেই উইকেট লাভে সক্ষমতা দেখাতে পারেননি।
জন ওয়েন
জন ওয়েন (ইংরেজি: John Wayne) নামে পরিচিত মারিয়ন মিচেল মরিসন (ইংরেজি: Marion Mitchell Morrison; জন্ম: মারিয়ন রবার্ট মরিসন, ২৬শে মে ১৯০৭ - ১১ই জুন ১৯৭৯) হলেন একজন মার্কিন অভিনেতা ও চলচ্চিত্র নির্মাতা। তিনি তিন দশক সময় ধরে শীর্ষ বক্স অফিস তারকাদের একজন ছিলেন। ট্রু গ্রিট (১৯৬৯) চলচ্চিত্রের জন্য তিনি একটি একাডেমি পুরস্কার ও একটি গোল্ডেন গ্লোব পুরস্কার অর্জন করেন, এবং একটি গোল্ডেন গ্লোব সেসিল বি. ডামিল পুরস্কার লাভ করেন।
আইওয়ার উইন্টারসেটে জন্ম নেওয়া ওয়েন সাউদার্ন ক্যালিফোর্নিয়ায় শৈশব অতিবাহিত করেন। তিনি ১৯২৫ সালে গ্লেনডেল হাই স্কুলের সভাপতি ছিলেন। বডিসার্ফিং দুর্ঘটনার জন্য সাউদার্থ ক্যালিফোর্নিয়া বিশ্ববিদ্যালয়ের ফুটবল বৃত্তি হারানোর পর তিনি একটি স্থানীয় চলচ্চিত্র স্টুডিওতে কাজ নেন। শুরুর দিকে তিনি ফক্স ফিল্ম করপোরেশনের হয়ে ছোট চরিত্রে অভিনয় করেন। তার প্রথম শ্রেষ্ঠাংশে কাজ ছিল রাউল ওয়ালশের দ্য বিগ ট্রেইল (১৯৩০)। এতে অভিনয়ের পর তিনি ১৯৩০-এর দশক জুড়ে বেশ কিছু বি শ্রেণীর বা স্বল্প ব্যয়ের চলচ্চিত্রে কাজ করেন, যার বেশিরভাগ পশ্চিমা ঘরনার।
ওয়েনের অন্যান্য উল্লেখযোগ্য পশ্চিমা ঘরনার চলচ্চিত্রগুলো হল রেড রিভার (১৯৪৮), দ্য সার্চার্স (১৯৫৬), দ্য ম্যান হু শট লিবার্টি ভ্যালেন্স (১৯৬২), ট্রু গ্রিট (১৯৬৯)। এছাড়াও তিনি তার দ্য কোয়ায়েট ম্যান (১৯৫২), রিও ব্রাভো (১৯৫৯), দ্য লংগেস্ট ডে (১৯৬২) চলচ্চিত্রে তার ভূমিকার জন্য স্মরণীয় হয়ে আছেন। তার সর্বশেষ চলচ্চিত্রে তিনি দ্য শুটিস্ট (১৯৭৬)-এ একজন বয়স্ক বন্দুকযোদ্ধা চরিত্রে অভিনয় করেন। তিনি হলিউডের অনেক প্রখ্যাত তারকাদের সাথে কাজ করেছেন। ১৯৭৯ সালের ৯ই এপ্রিল একাডেমি পুরস্কার আয়োজনে তাকে শেষ জনসম্মুখে দেখা যায়।
চলচ্চিত্র কর্মজীবন
ওয়েন কর্মজীবনের শুরুতে ফক্স ফিল্ম করপোরেশনের হয়ে ছোট চরিত্রে অভিনয় করেন। ১৯২৯ সালের ওয়ার্ডস অ্যান্ড মিউজিক চলচ্চিত্রে প্রথমবারের মত "ডিউক মরিসন" হিসেবে তার নাম পর্দায় দেখা যায়। রাউল ওয়ালশ তাকে প্রপ বয় হিসেবে স্টুডিওর আসবাবপত্র সরাতে দেখেন এবং তাকে দ্য বিগ ট্রেইল (১৯৩০) চলচ্চিত্রে শ্রেষ্ঠাংশে কাজের জন্য নির্বাচন করেন। মার্কিন স্বাধীনতা যুদ্ধের জেনারেল "ম্যাড" অ্যান্থনি ওয়েনের নামানুসারে ওয়ালশ তাকে "অ্যান্থনি ওয়েন" নামটি গ্রহণের পরামর্শ দেন। ফক্স স্টুডিওর প্রধান উইনফিল্ড শিহান নামটি শুনতে ইতালীয় হওয়ার এই নামের পছন্দ করেননি। ওয়ালশ পরবর্তীতে "জন ওয়েন" নাম গ্রহণের পরামর্শ দেন। শিহার এতে অনুমতি দেন এবং এই নামটিই চূড়ান্ত করা হয়। এই আলোচনা চলাকালীন ওয়েন উপস্থিত ছিলেন না। তার পারিশ্রমিক প্রতি সপ্তাহে ১০৫ মার্কিন ডলার নির্ধারিত হয়। তিনি ২০ বছরে জন ফোর্ড পরিচালিত ২৪টি চলচ্চিত্রে অভিনয় করেন, যার মধ্যে উল্লেখযোগ্য হল শি ওর আইয়েলো রিবন (১৯৪৯), দ্য কোয়ায়েট ম্যান (১৯৫২), দ্য উইংস অব ঈগলস (১৯৫৭) ও দ্য ম্যান হু শট লিবার্টি ভ্যালেন্স (১৯৬২)। দ্য ম্যান হু শট লিবার্টি ভ্যালেন্স চলচ্চিত্রে তিনি জেমস স্টুয়ার্টের সাথে অভিনয় করেন। ফোর্ড পরিচালিত দ্য সার্চার্স (১৯৫৬) চলচ্চিত্রে তার অভিনয়কে প্রায়শই তার শ্রেষ্ঠ ও সবচেয়ে জটিল কাজ বলে গণ্য করা হয়। এই চলচ্চিত্রে তার চরিত্রে নামানুসারে তিনি তার সর্বকনিষ্ঠ পুত্রের নাম রাখেন ইথান।
তিনি রিও ব্রাভো (১৯৫৯), দ্য লংগেস্ট ডে (১৯৬২) চলচ্চিত্রে তার ভূমিকার জন্য স্মরণীয় হয়ে আছেন। ১৯৬০ সালে তিনি দি আলামো চলচ্চিত্র নির্মাণ করেন। এই চলচ্চিত্রের জন্য তিনি শ্রেষ্ঠ প্রযোজক হিসেবে শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করেন। এটি তার নির্মিত দুটি চলচ্চিত্রে একটি। অপরটি ছিল দ্য গ্রিন বেরেটস (১৯৬৮)। এটি ভিয়েতনাম যুদ্ধ চলাকালীন যুদ্ধের সমর্থনে নির্মিত একমাত্র মূলধারার চলচ্চিত্র। এই চলচ্চিত্র নির্মাণকালে ভিয়েতনামের ডিগার ও মন্টাগনার্ড লোকেরা ওয়েনকে একটি পিতলের ব্রেসলেট উপহার দেন। তিনি এই চলচ্চিত্রে এবং পরবর্তী চলচ্চিত্রগুলোতে এই ব্রেসলেট পরিধান করেন।
জন ওয়েন ট্রু গ্রিট (১৯৬৯) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জন করেন। এটি তার দ্বিতীয় একাডেমি পুরস্কারের মনোনয়ন ছিল। তিনি তার প্রথম মনোনয়ন পেয়েছিলেন ২০ বছর পূর্বে। ১৯৭৪ সালে তিনি অপরাধ নাট্যধর্মী এমসিকিউ চলচ্চিত্রে গোয়েন্দা চরিত্রে অভিনয় করেন। তার সর্বশেষ চলচ্চিত্র দ্য শুটিস্ট (১৯৭৬)-এ তিনি জে. বি. বুকস নামে একজন বয়স্ক বন্দুকযোদ্ধা চরিত্রে অভিনয় করেন।
আমবাসা
আমবাসা (Ambassa) ভারতের ত্রিপুরা রাজ্যের ধলাই জেলার একটি শহর।
জনসংখ্যার উপাত্ত
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে আমবাসা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
আচমত আলী খান
মৌলভী আচমত আলী খান হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
কর্মজীবন
১৯৫৪ সালে পূর্ববাংলা নির্বাচনের সময় খান এমএলএ নির্বাচিত হয়েছিলেন। পরবর্তীতে ১৯৫৪ সালে তিনি এমপি নির্বাচিত হন। ১৯৭৩ সালে খান ফরিদপুর-১৪ থেকে প্রথম জাতীয় সংসদ নির্বাচনে সংসদ সদস্য নির্বাচিত হন। তিনি মাদারীপুর আওয়ামী লীগের প্রতিষ্ঠাতা সদস্য ও সভাপতিও ছিলেন।
মৃত্যু
আচমত আলী খান ২১ অক্টোবর ১৯৯৩ সালে মৃত্যুবরণ করেন।
পুরস্কার ও সম্মাননা
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
আব্দুল খালেক মোল্লা
আব্দুল খালেক মোল্লা হলেন একজন ভারতীয় রাজনীতিবিদ, যিনি ২০০৬ সালে গার্ডেনরিচ বিধানসভা কেন্দ্র থেকে অল ইন্ডিয়া কংগ্রেসের প্রার্থী হয়ে জয়লাভ করেন । ২০১১ সালে বিধানসভা ভোটে নির্দল প্রার্থী হয়ে তৃণমূল কংগ্রেস প্রার্থী মমতাজ বেগমের কাছে পরাজিত হন । তারপর তৃনমূল কংগ্রেসে যোগ দেন । ২০১৬ সালে তৃণমূলের টিকিটে আবার বিধায়ক নির্বাচিত হন সর্বভারতীয় তৃণমূল কংগ্রেসের ।
সঞ্চিতা ভট্টাচার্য্য
কর্মজীবন
তিনি নিউ ইয়র্কের ম্যাডিসন স্কয়ার গার্ডেন সহ ভারত এবং ভারতের বাইরে বিভিন্ন দেশে নৃত্য উইস্থাপন করেছেন। তিনি দাতব্য তহবিলের জন্য মার্কিন যুক্তরাষ্ট্র ভ্রমণ করেছেন। তিনি মার্কিন যুক্তরাষ্ট্রে একটি সিনেমাতে যুক্ত হয়েছিলেন। এটির শুটিং এখনো চলছে।
নিউইয়র্ক টাইমস উল্লেখ করেছে "তাঁর নাচকে পরিপূর্ণ হিসাবে বর্ণনা করা হয়েছে"। ওড়িশি নাচ খ্রিস্টপূর্ব প্রথম এবং দ্বিতীয় শতাব্দীর সময়কালের এবং এটি ভারতের বিদ্যমান থাকা প্রাচীনতম নাচের শৈলীগুলোর মধ্যে একটি।
ব্যক্তিগত জীবন
তিনি ভারতীয় ধ্রুপদী সংগীতশিল্পী তরুণ ভট্টাচার্য্যকে বিয়ে করেছেন।
পরিবেশনা
তাঁর নৃত্য পরিবেশনার মধ্যে রয়েছে:
ভারতে:
ভারতের বাইরে:
পিক্সআর্ট ফটো স্টুডিও
পিক্সআর্ট(PicsArt) হলো একধরনের ছবি সম্পাদনার এপ্লিকেশন। যার সাহায্যে ছবি কোলাজ এবং সামাজিক যোগাযোগ মাধ্যমের বিভিন্ন ছবি সম্পাদনা করা যায় । পিক্সআর্ট তার ব্যবহারকারীদের ছবি সম্পাদনা, তাতে বিভিন্ন লেয়ার যুক্ত করা এবং সেই ছবিগুলোকে তাদের নিজস্ব আর্ট নেটওয়ার্ক এবং ফেসবুক, ইন্সটাগ্রাম ইত্যাদি সামাজিক সাইটে প্রকাশ করার সুবিধা দিয়ে থাকে। এই এপ্লিকেশনটি আইওএস, আ্যন্ড্রয়েড এবং উইন্ডোজ ফোনে ব্যবহার করা যায়। এর পাশাপাশি যেসব কম্পিউটারে উইন্ডোজ ৮.১ বা এর পরবর্তী অপারেটিং সিস্টেম রয়েছে সেসব কম্পিউটারে এটি ব্যবহার করা যায়।
ইতিহাস
২০১১: ২০১১ সালের নভেম্বরে পিক্সআর্ট আ্যনড্রয়েডে চালু করা হয়। হোভহানেস এভোয়ান এবং আরটভার্জ মেহরাব্যান এটি তৈরি করেন।
২০১২: প্রকাশের প্রথম বছরে এটি ৩৫ মিলিয়নবারের বেশি ডাউনলোড করা হয়।
২০১৩:২০১৩ সালের জানুয়ারিতে আইফোন'এর জন্য এর আইওএস সংস্করণ বাজারে আনা হয়। একই বছরের মে মাসে এটির একটি সংস্করন আইপ্যাড এর জন্য বানানো হয়।। ২০১৩ সালের জানুয়ারির মধ্যে এই এপ্লিকেশন প্রতিদিন ২ মিলিয়ন নিয়মিত ব্যবহারকারী এবং ৪ মিলিয়ন নিবন্ধিত ব্যবহারকারী লাভ করে। ২০১৩ সালের নভেম্বরে এই এপ্লিকেশন প্রকাশের দুই বছর পর পিক্সআর্ট প্রতি মাসে ৯০ মিলিয়ন বার ইনস্টল করা হয় এবং এর সক্রিয় ব্যবহারকারীর সংখ্যা হয় ২৫ মিলিয়ন। ২০১৩ সালের ডিসেম্বরে পিক্সআর্ট এর একটি সংস্করণ উইন্ডোজ ফোনের জন্য বাজারে আনা হয়।
২০১৪: ২০১৪ সালের জানুয়ারিতে পিক্সআর্ট উইন্ডোজ় ৮'এ ব্যবহার করার উপযোগী করা হয়। মার্চ মাসের মধ্যে আ্যন্ড্রয়েডে এটি ১০০ মিলিয়নের বেশি ডাউনলোড করা হয়, এর সক্রিয় ব্যবহারকারীর সংখ্যা ৩০ মিলিয়নে এসে পৌঁছায়, এতে প্রতিদিন ৬০০০০ ছবি আপলোড করা হয় এর পাশাপাশি সফটওয়্যারটির কমিউনিটিতে প্রায় ১১ মিলিয়ন ব্যবহারকারী যুক্ত হয়।২০১৪ সালের জুনে পিক্সআর্ট উইন্ডোজ় ৮.১ এর সকল কম্পিউটার, ডিভাইস ও ট্যাবলেট এর উপযোগী সংস্করণ বাজারে নিয়ে আসে।
২০১৫:পিক্সআর্ট প্রতি মাসে ৬৫ মিলিয়ন সক্রিয় ব্যবহারকারী এবং ২৫০ মিলিয়ন সংখ্যকবার ইনস্টল হয়।
২০১৬: পিক্সআর্ট প্রতি মাসে ৭৫ মিলিয়ন সক্রিয় ব্যবহারকারী এবং ৩০০ মিলিয়ন সংখ্যকবার ইনস্টল হয়। এর পাশাপাশি সফটওয়্যারটি তার নিত্যনতুন চমক তার ব্যবহারকারীদের মাঝে নিয়ে আসতে থাকে যেমন রিমিক্স ক্যামেরা যেটা এক নতুন ধরনের ক্যামেরা, এছাড়া উইন্ডোজ়, আ্যন্ড্রয়েড এবং আইওএস সংস্করনে এটি নতুন কিছু সুবিধা যোগ করে।
ছবি সম্পাদনা
এই এপ্লিকেশনটি বিভিন্ন আঙ্গিকে ছবি সম্পাদনা করতে পারে। এর আধুনিক ছবি সম্পাদনার ক্ষেত্রে কিছু উল্লেখযোগ্য সেবা টুল ব্যবহার করা হয় যেমন ক্রপ, এডজাস্টমেন্ট, ক্লোন, মোশন, স্টেচ, কারভস, এডজাস্ট, ইনহ্যান্স, টিল্ট শিফট ইত্যাদি। ব্যবহারকারীরা এর পাশাপাশি তার ছবিতে বিভিন্ন মুখোশ, স্টিকার এবং লেখা যুক্ত করতে পারে। এর ব্যবহারকারীরা চাইলে ক্লিপআর্ট ব্যবহার করতে পারে যেটা পিক্সআর্ট শপ থেকে ডাউনলোড করে নেওয়া যাবে। এর পাশাপাশি একসাথে অনেকগুলো ছবিকে একসাথে একটি ছবিতে এর সাহায্যে সহজেই রুপান্তর করা যাবে।
বিনামূল্যে ছবি সম্পাদনা
যদি কোনো ব্যবহারকারী অন্য কোনো ব্যবহারকারীর নিকট তার সম্পাদিত ছবি সম্পাদনা বা ডাউনলোড করার অনুমতি দিতে চায় তাহলে সে #বিনামূল্যে ছবি সম্পাদনা ট্যাগ যুক্ত করে দিতে পারে। তাছাড়াও বিনামূল্যে ছবি সম্পাদনা এই ধরনের ট্যাগযুক্ত ছবি সম্প্রদায়ের যেকোনো সদস্য ডাউনলোড করতে পারবে।
প্রতিযোগিতা
পিক্সআর্ট প্রতি সপ্তাহে একটি প্রতিযোগিতার আয়োজন করে। সাপ্তাহিক ছবি আঁকার কর্মশালায় (WAP) সফটওয়্যারটির সাহায্যে ছবি আঁকার বিভিন্ন কৌশল দেখানো হয়। সাপ্তাহিক ছবি আঁকার কর্মশালায় (WAP) ছবির বিষয়বস্তু সম্পর্কিত আলোচনা করা হয়। এতে ব্যবহারকারীদের একটি বিষয়বস্তু দিয়ে দেওয়া হয় এবং তাদেরকে সফটওয়্যারটির সাহায্যে তা সম্পাদনা করার জন্য বলা হয়। প্রতি সপ্তাহে পিক্সআর্ট #বিনামূল্যে ছবি সম্পাদনা প্রতিযোগিতার আয়োজন করে যেখানে তারা একজন ব্যবহারকারীর একটি ছবি বাছাই করে এবং কমিউনিটির সবাইকে তা সম্পাদনা করার জন্য বলে থাকে।
সোফিয়া তল্‌স্তায়া
জীবনী
ডান|180px|থাম্ব|কন্যা আলেক্সান্দ্রাকে কোলে নিয়ে সোফিয়া তল্‌স্তায়া তল্‌স্তায়া ১৬ বার অন্তঃসত্ত্বা হন, তন্মধ্যে তিনবার তার গর্ভপাত হয়। তল্‌স্তোয় দম্পতির ১৩ জন সন্তান ছিল, তন্মধ্যে আটজন বেঁচে ছিল। তার স্বামীর আধ্যাত্মিক বিষয়ে আগ্রহ বেড়ে যাওয়ার ফলে তল্‌স্তায়া পারিবারিক ভূসম্পত্তির দেখাশোনা করতেন। তিনি যুদ্ধ ও শান্তি উপন্যাসের অনুলেখক হিসেবে কাজ করেন। তিনি রাতে তার সন্তানেরা ও গৃহপরিচারিকারা ঘুমিয়ে যাওয়ার পর মোমবাতির আলোয় সাতবার শুরু থেকে শেষ পর্যন্ত এই পাণ্ডুলিপি অনুলেখন করেন এবং সম্পাদনা করেন। তিনি ইঙ্কওয়েল কলম ব্যবহার করতেন এবং তার স্বামীর টীকা-টিপ্পনী পড়ার জন্য প্রায়ই আতশ কাঁচ ব্যবহার করতেন।
১৮৮৭ সালে তল্‌স্তায়া সেসময়ের নতুন শিল্প আলোকচিত্রগ্রহণে আগ্রহী হন এবং ১৬ বছর বয়স থেকে তিনি তা শিখতে শুরু করেন। তিনি এক হাজারের অধিক আলোকচিত্র তুলেন, যেগুলোতে তল্‌স্তোয় ও রুশ সাম্রাজ্যের পতন-সহ তার নিজের জীবন চিত্রিত হয়েছে। তিনি একজন দিনলিপিকার এবং একাধিক দিনলিপিতে ল্যেভ তল্‌স্তোয়ের সাথে তার জীবনের ঘটনাবলি লিপিবদ্ধ করেন, যা ১৯৮০-এর দশকে ইংরেজি অনুবাদে প্রকাশিত হয়। তল্‌স্তায়া মাই লাইফ শিরোনামে তার স্মৃতিকথা লিখেন।
250px|বাম|থাম্ব|১৮৮৭ সালে ইয়াসনায়া পলিয়ানায় ল্যেভ তল্‌স্তোয় পরিবার তল্‌স্তায়া ও ল্যেভ তল্‌স্তোয়ের বিবাহ সাহিত্যের ইতিহাসে অন্যতম আলোচিত অসুখী বিবাহ বলে বিবেচনা করা হয়। তাদের সন্তানেরা দাম্পত্য কলহে পৃথকভাবে পিতা ও মাতার পক্ষ নিয়েছিল। তাদের কন্যা আলেক্সান্দ্রা তার পিতার এবং পুত্র ল্যেভ জুনিয়র তার মাতার পক্ষে ছিলেন। আধ্যাত্মিক বিষয়ে ল্যেভ তল্‌স্তোয়ের ক্রমবর্ধমান অনুরাগ ও পারিবারিক জীবনের প্রতি তার অবহেলার জন্য তল্‌স্তায়াকে কষ্ট করতে হয়েছে। এমনকি তারা তল্‌স্তোয়ের সকল সম্পত্তি দান করে দেওয়া নিয়েও তর্কে লিপ্ত হন। ১৯১০ সালে ৮২ বছর বয়সে কন্যা আলেক্সান্দ্রা ও ডাক্তার দুশান মাকোভিকিকে নিয়ে তল্‌স্তোয় বাড়ি ছেড়ে চলে যান। তল্‌স্তোয় ১০ দিন পর আস্তাপাভোর একটি ছোট গ্রামে মৃত্যুবরণ করেন এবং সোফিয়াকে তার কাছে আসতে দেওয়া হয়নি (দ্য লাস্ট স্টেশন চলচ্চিত্রে চিত্রিত হয়েছে)। স্বামীর মৃত্যুর পর সোফিয়া ইয়াসনায়া পলিয়ানায় বাস করতেন এবং রুশ বিপ্লবের সময়ও বেঁচে ছিলেন। তিনি ১৯১৯ সালের ৪ঠা নভেম্বর মৃত্যুবরণ করেন।
জনপ্রিয় সংস্কৃতিতে
জে পারিনির ১৯৯০ সালের জীবনীমূলক উপন্যাস অবলম্বনে নির্মিত ২০০৯ সালের দ্য লাস্ট স্টেশন চলচ্চিত্রে হেলেন মিরেন তার ভূমিকায় অভিনয় করেন এবং ক্রিস্টোফার প্লামার ল্যেভ তল্‌স্তোয়ের ভূমিকায় অভিনয় করেন। দুজনই তাদের অভিনয়ের জন্য একাডেমি পুরস্কারের মনোনয়ন লাভ করেন। ২০১০ সালের আগস্ট মাসে তার জীবনী বিবিসি বেতার ৪-এ আ সিম্পল লাইফ শিরোনামে ধারাবাহিকভাবে প্রচারিত হয়। তল্‌স্তায়ার দিনিলিপি থেকে স্বগতোক্তি নিয়ে নির্মিত ২০২২ সালের ফ্রেডরিক ওয়াইজম্যানের আ কাপল চলচ্চিত্রে ফরাসি অভিনেত্রী নাতালি বুত্যফো তল্‌স্তায়ার ভূমিকায় অভিনয় করেন।
সৃষ্টিকর্ম
তল্‌স্তায়ার অধিকাংশ সৃষ্টিকর্ম তার মৃত্যুর পর এবং লেখার দীর্ঘদিন পর প্রকাশিত হয়। কারণ তল্‌স্তায়া তার লেখনীতে ল্যেভ তলস্তোয়ের সমালোচক ছিলেন এবং রুশ কর্তৃপক্ষ এই বিখ্যাত লেখকের খ্যাতিতে বিগ্ন ঘটুক তা চায়নি। তল্‌স্তায়ার কিছু সাহিত্যকর্ম লেখার প্রায় এক শতাব্দীর অধিক সময় পরে প্রকাশিত হয়েছে।
শমসের গাজী
জন্ম
বৃহত্তর নোয়াখালী, ফেনী, কুমিল্লা, চট্টগ্রাম ও ত্রিপুরা। আঠারো শতকের মাঝামাঝি দক্ষিণ-পূর্ববাংলায় এক বিপ্লবীর অভ্যুদয় ঘটে। তার নাম শমসের গাজী। ‘বাংলার বীর’, ‘ভাটির বাঘ’ তার উপাধি। মগ-পর্তুগীজ জলদস্যুদের বিরুদ্ধে তিনি গড়ে তোলেন এক লাঠিয়াল বাহিনী। উপকূলীয় জনপদ থেকে বিতাড়িত হয় হার্মাদরা। কবি সৈয়দ সুলতানের উত্তরপুরুষ সৈয়দ গদা হোসেন তার অন্তরে জ্বালিয়ে দিলেন জ্ঞানপ্রদীপ। জমিদারকন্যা দরিয়াবিবির সঙ্গে অসফল প্রেম তার জীবনকে উন্নীত করে ভিন্ন মাত্রায়। কৃষক-আন্দোলনের মধ্য দিয়ে অধিকার করে নেন জমিদারি।